Pat Buchanan

Patrick Joseph Buchanan (født 1938) er en amerikansk paleokonservativ politiker og journalist. Opprinnelig var han republikaner, og tjente blant annet under Richard Nixon som taleskriver og rådgiver. Han var en tid kjent som «Mr. Republican».

Han har skrevet flere bøker, og er aktiv som fjernsynskommentator. Han var en av opprinnelige programlederne for CNN-programmet Crossfire hvor han deltok med enkelte avbrekk fra 1982 til 1999.  Fra 2002 til 2012 var han fast kommentator hos MSNBC.MSNBC Han er også en av grunnleggerne og bidragsyterne til magasinet The American Conservative.

 Bakgrunn og utdannelse 

Han ble født i Washington D.C. i en katolsk familie. Selv om han ofte regnes som en irsk katolikk er han egentlig halvt tysk, en fjerdedel skotsk-irsk (protestant) og en fjerdedel irsk.

Han gikk på katolske skoler, og studerte engelsk og filosofi ved Georgetown University, og tok mastergrad i journalistikk ved Columbia University i 1962.

 Politisk virke 
Buchanan utfordret George H.W. Bush ved de republikanske primærvalgene i 1992 og gjorde det overraskende godt, men tapte for den sittende presidenten. I nominasjonsvalgene i 1996 ble han nummer to etter Bob Dole. Pat Buchanan beskriver seg som tradisjonell konservativ og blir ofte kalt en paleokonservativ, og kom utover 1990-tallet stadig mer i konflikt med de nykonservative (neocons) som han mener har kuppet Det republikanske partiet. Han er imot amerikanske intervensjoner i andre land og motstander av frihandel. Mer nylig var han en sterk motstander av invasjonen av Irak. Han meldte seg ut av partiet før presidentvalget i 2000 og stilte til valg som kandidat for Reformpartiet.

Han er også en sterk kritiker av Israel, og hevder at USAs utenrikspolitikk er ulogisk israelvennlig. Særlig mener han at USAs «innblanding» i Midtøstens forhold skjer kun for å tilfredsstille og beskytte Israel, og ikke tjener amerikanske interesser. Buchanan har bl.a. kalt Capitol Hill for «Israel-okkupert territorium» i en kommentarartikkel. Før den første Golfkrigen sa Buchanan at There are only two groups that are beating the drums for war in the Middle East – the Israeli defense ministry and its 'amen corner' in the United States.

Pat Buchanan var av mange ansett for å være en av favorittene til å være mannen som avslørte Richard Nixons dekkoperasjon i forbindelse med Watergate-skandalen, den såkalte Deep Throat. Andre avviste dette med den begrunnelse at lojalitet var et viktig prinsipp for Buchanan. Etter at Mark Felt stod frem som kilden, har Buchanan kalt ham en kriminell og en løgner.nbcnews.com Nixon aides says Felt is no hero. Dette styrker Buchanans posisjon som en av Nixons mest trofaste menn.

 Kommentator og forfatter 

Etter Buchanan forlot Det hvite hus var han programleder for flere TV-program på NBC og CNN, samtidig som han skrev artikler i flere aviser og magasiner.Patrick J. Buchanan MSNBC, 25. november 2003, hentet 14. september 2012 Fra 2002 til 2012 var han fast kommentator hos MSNBC.

Buchanan har skrevet en rekke bøker, blant annet «Right from the Beginning» og  «A Republic, Not an Empire» som ble bestselgere. I 2008 utgav han boken Churchill, Hitler and the Unnecessary War hvor han argumenterer for at det var feil av Storbritannia å erklære Tyskland krig etter den tyske invasjonen av Polen i 1939.The New York Review of Books

26.juli 2011 skrev Buchanan i en bloggpostA Fire Bell in the Night for Norway at Anders Behring Breivik kunne ha rett i den vil bli en dramatisk konflikt mellom det (tidligere) kristne Europa og den islamske verden med stadig større tilstedeværelse i verdensdelen.

I oktober 2011 utga Buchanan boka «Suicide of a Superpower: Will America Survive to 2025?».Joan Walsh: Pat Buchanan declares defeat Salon, 19. oktober 2011 Boka hadde kapittel-overskrifter som «The End of White America» og  «The Death of Christian America» og skapte kontrovers og krav om at MSNBC måtte avslutte samarbeidet med Buchanan. Etter en fire måneders suspensjon ble det i februar 2012 offentliggjort at samarbeidet var endelig avsluttet.Brian Stelter: With Book, Buchanan Set His Fate New York Times, 26. februar 2012 Programlederne Joe Scarborough og Mika Brzezinski som hadde hatt Buchanan som fast gjest i programmet «Morning Joe» ga i en offentlig uttalelse uttrykk for at de beklaget og var uenig i beslutningen.Tim Mac: MSNBC drops Pat Buchanan Politico, 17. februar 2012

Etter avskjeden fra MSNBC har Pat Buchanan blant annet vært kommentator hos Fox News.Eric Hananoki: What Does Charles Krauthammer Think Of "Fascist" Pat Buchanan's Fox Appearances? MediaMatters, 12. juli 2012

 Bøker 

 The New Majority:  President Nixon at Mid-Passage (1973) OCLC 632575
 Conservative Votes, Liberal Victories: Why the Right Has Failed (1975) ISBN 0-8129-0582-2
 Right from the Beginning (1988) ISBN 0-316-11408-1
 The Great Betrayal: How American Sovereignty and Social Justice Are Being Sacrificed to the Gods of the Global Economy (1998) ISBN 0-316-11518-5
 A Republic, Not an Empire:  Reclaiming America's Destiny (1999) ISBN 0-89526-272-X
 The Death of the West: How Dying Populations and Immigrant Invasions Imperil Our Country and Civilization (2001) ISBN 0-312-28548-5 
 Where the Right Went Wrong: How Neoconservatives Subverted the Reagan Revolution and Hijacked the Bush Presidency (2004) ISBN 0-312-34115-6   
 State of Emergency: The Third World Invasion and Conquest of America (August 22, 2006) ISBN 0-312-36003-7
 Day of Reckoning: How Hubris, Ideology, and Greed Are Tearing America Apart (November 27, 2007) ISBN 0-312-37696-0
 Churchill, Hitler and the Unnecessary War: How Britain Lost Its Empire and the West Lost the World (May 27, 2008) ISBN 0-307-40515-X
 Suicide of a Superpower: Will America Survive to 2025? Thomas Dunne Books (Oktober 2011)  ISBN 0312579977

 Referanser 

 Eksterne lenker 




  The American Cause   
  The American Conservative magazine    
  Buchanan's Internet Brigade    
  Patrick Joseph Buchanan
  Pat Buchanan's Skeleton Closet

Kategori:Politikere fra USA
Kategori:Journalister fra USA
Kategori:Forfattere fra USA
Kategori:Sakprosaforfattere fra USA
Kategori:Personer fra USA av irsk opphav
Kategori:Personer fra USA av tysk opphav
Kategori:Personer fra Washington, D.C.